钦定古今图书集成/明伦汇编/闺媛典/第209卷 > 林禄妻李妙金
## 钦定古今图书集成/明伦汇编/闺媛典/第209卷 > 林禄妻李妙金

按《连城县志》：李妙金，林禄妻。幼听父读书，辄询其义，
父大奇之，年十八归林，家贫夫病，常默祷愿得一子
以续夫后。十九生子羽宏。禄亡，殓毕，跪姑泣曰：“妇今
不死，惟姑老子幼是虑耳。”语毕，昏绝复苏。由是毁容
深居，勤女红以养姑育子。姑病，朝夕汤药。姑没，竭力
营葬。年八十九卒。学使表其门。